Ivan Filip Vezdin. Ivan Filip Vezdin yoki Avliyo Varfolomey Paolini (, , 25-aprel 1748-yil, Hof, Avstriya — 1-iyul 1806-yil, Rim, Italiya) — kelib chiqishi xorvat boʻlgan avstrayalik missioner, Yalangoyoq Karmelitlar ordeni rohibi, sharqshunos. Yevropa hindshunosligi otasi sifatida mashhur. Biografiyasi. Ivan Filip Vezdin 1748-yil 25-aprelda Avstriyaning Kimov (hozirgi Xof) qishlogʻida xorvatlar Yuriy Vedzin (yoki Vesdin) va Yelena Bregunik oilasida tugʻilgan. Ota-onasi oʻgʻlini Burgenlanddagi Sopronyega oʻqishga yuborishadi, bu yerdan Vezdin Linsga koʻchib oʻtadi va erta yoshidayoq u Yalangoyoq Karmelitlar monastiriga kiradi, rohiblik rutbasini qabul qilib, oʻziga yangi nom Avliyo Varfolomey Paolini nomini oladi. Soʻngra yosh rohib oʻz taʼlimini Praga va Rimda davom ettirgan va bu yerlarda sharq tillarini oʻrgangan. 1774-yilda tillarni yaxshi bilgani uchun ruhoniy etib tayinlandi vaHindistondagi Malabarga missiyaga joʻnatiladi. Bu yerda, ikki yil oʻtgach, Vezdin bosh vikar lavozimiga koʻtariladi va havoriy viztatori etib tayinlanadi. Oʻzining bu xizmatini 1789-yilgacha bajaradi. Hindistonda boʻlgan paytida Paolin sanskrit tilini oʻrgangan va uning hind-yevropa tillari bilan oʻxshashligini birinchilardan boʻlib qayd etgan. Missiya ishlari haqida hisobot bilan Rimga qaytgan Paolin Eʼtiqod targʻiboti kongregatsiyasining kotibi, antikvar, olim va metsenat kardinal Stefano Borgia bilan uchrashadi. Keyingi yetti yil davomida olim-rohib Eʼtiqod targʻiboti kongregatsiyasida sharq tillari professori va kardinalning shaxsiy kotibi boʻlib ishlagan. Ilmiy faoliyati. Hindistondan qaytgach, Paolin bu mamlakat bilan bogʻliq bir qancha asarlarni nashr etadi. Ushbu asarlarni nashr etish Stefano Borgia tomonidan moliyalashtirildi. Uning birinchi asari 1790-yilda Rimda nashr etilgan va bu sanskrit grammatikasi boʻyicha darslik boʻlgan ("Sidharubam seu Grammatica Samscrdamica") . Soʻngra yana bir sanskrit grammatikasi va lugʻatini yozadi. 1798-yilda William Jones gʻoyalari taʼsirida yozilgan „Fors, hind va german tillarining qadimiyligi va yaqinligi haqidagi risola“si nashr etiladi. Hindistonga qilgan sayohati haqida yozgan "Viaggio alle Indie Orientali" kitobi Yevropaning barcha bosh tillariga tarjima qilingan. 1798-yilda Fransiyaning bosimi tufayli Paolin Venaga koʻchib oʻtishga majbur boʻladi va bu yerdan 1800-yilda Italiyaga qaytib keladi. Rimdagi Eʼtiqod targʻiboti kongregatsiyasining taʼlim boʻlimiga prefekti etib tayinlashadi, bu ishni umrining oxirigacha bajargan. Olim 1806-yil 7-yanvarda vafot etgan.